Prienai rajoon

Prienai rajoon  on 1. järgu haldusüksus (rajoon) Leedus  endise Kaunase maakonna aladel.

Rajooni pindala on 1031 km². 2017. aasta seisuga elas seal 27 150 inimest.

Rajoon moodustati 1950. aastal, tänapäevastes piiridest on aastast 1999. Rajoon koosneb järgmistest valdadest: Ašminta, Balbieriškise, Išlaužase, Jieznase, Naujoji Ūta, Pakuonise, Stakliškėse, Šilavotase ja Veiveriai vald. Eraldi haldusüksuse moodustab veel Prienai linn.

pisi|tühi|Prienai rajooni omavalitsused

Halduskeskus on Prienai linn. Teised tähtsamad asulad on Jieznase linn ning Balbieriškise, Pakuonise ja Veiveriai alevid. 2011. aasta seisuga olid elanikest 97,9% leedulased, 0,73% venelased, 0,22% poolakad, 0,19% ukrainlased, 0,11% mustlased, 0,03% sakslased ja 0,79% oli teistest rahvustest.

Rajooni suurimad jõed on Nemunas ja selle lisajõed Verknė, Jiesia ning Peršėkė. Rajooni idaosa jääb Dzūkija kõrgustikule, seal asub ka rajooni kõrgeim koht (257 m). Madalaim koht asub Nemunase kaldal (35 m).  Osaliselt jääb rajooni  Kaunase veehoidla. Rajooni territoorium jääb osaliselt Nemunase loogete regionaalpargi territooriumile, osaliselt aga Aukštadvarise regionaalparki.

Prienai rajooni läbib Via Baltica.

 Viited 

 Välislingid 

 Rajooni koduleht (leedu keeles)

Kategooria:Leedu omavalitsused